Agtjarige sterf glo van hongerte | Maroela Media
Die polisie in Taiwan ondersoek 'n saak van kindermishandeling nadat 'n agtjarige meisie, wat slegs 8kg geweeg het, glo weens wanvoeding dood is.
Die meisie se ma, slegs bekend as Hsu, het die kind in April na 'n hospitaal geneem, en gesê haar dogter het ophou asemhaal nadat sy haar kop in die bad gestamp het.
Die kind het glo ook bedsere en blou kolle om haar oë gehad. Sy is in die hospitaal dood verklaar nadat dokters nie daarin kon slaag om haar by te bring nie. Die hospitaal het die vermeende kindermishandelingsaak by die polisie aangemeld.
Die polisie het aan die media gesê dat die kind aan ernstige wanvoeding gelei het. Haar gewig is soortgelyk aan 'n kind wat een jaar oud is. Sy was ook slegs 90 cm lank, wat ongewoon is vir kinders van haar ouderdom.
Na wat berig word, het die meisie soos 'n geraamte gelyk en het werkers by die lykshuis waarheen haar liggaam geneem is, gehuil toe hulle haar sien.
Hsu kan tot lewenslange tronkstraf gevonnis word as sy skuldig bevind word aan kindermishandeling wat tot die kind se dood gelei het. – SAPA-AFP
Hoekom lewenslange tronkstraf? Wat van die doodstraf?
Of nee wag: dalk kan die sleg vrou (wat nie die naam MA werd is nie) self in die tronk van hongerte omkom.